+Ps 102:25; Jes 42:5; 45:18; Ro 1:20; Heb 1:10; Op 4:11; 10:6
Of “die onstuimige waters”.
Of “God se gees”.
+Ge 7:11; Spr 8:27, 28
Of “uitspansel van die hemel”.
Of “diere wat rondbeweeg”. Dit sluit blykbaar reptiele en vorme van dierelewe in wat nie onder die ander kategorieë val nie.
Of “na ons gelykenis”.
+Ps 139:14; Mt 19:4; Mr 10:6; 1Ko 11:7, 9
Of “lewe as ’n siel; ’n lewende siel”.
Gen. 1:1Ps 102:25; Jes 42:5; 45:18; Ro 1:20; Heb 1:10; Op 4:11; 10:6
Gen. 1:2Spr 8:27, 28
Gen. 1:3Jes 45:7; 2Ko 4:6
Gen. 1:7Ge 7:11; Spr 8:27, 28
Gen. 1:10Spr 8:29
Gen. 1:26Spr 8:30; Joh 1:3; Kol 1:16
Gen. 1:261Ko 11:7
Gen. 1:27Ps 139:14; Mt 19:4; Mr 10:6; 1Ko 11:7, 9
1 In die begin het God die hemel en die aarde geskep.+
2 Die aarde was onbewoonbaar* en leeg, en daar was duisternis op die oppervlak van die waterdiepte,*+ en God se werkende krag*+ het oor die oppervlak van die waters+ beweeg.
3 En God het gesê: “Laat daar lig wees.” Toe was daar lig.+ 4 Daarna het God gesien dat die lig goed is, en God het die lig van die duisternis begin skei. 5 God het die lig “dag” genoem, maar hy het die duisternis “nag” genoem.+ En dit het aand geword en dit het oggend geword: ’n eerste dag.
6 Toe het God gesê: “Laat daar ’n uitgestrekte lugruimte*+ tussen die waters wees, en laat daar ’n skeiding tussen die waters en die waters wees.”+ 7 Toe het God die lugruimte* gemaak en die waters onder die lugruimte geskei van die waters bo die lugruimte.+ En dit was so. 8 God het die lugruimte “hemel” genoem. En dit het aand geword en dit het oggend geword: ’n tweede dag.
9 Toe het God gesê: “Laat die waters onder die hemel op een plek versamel word, en laat die droë grond verskyn.”+ En dit was so. 10 God het die droë grond “aarde”+ genoem, maar hy het die versameling van die waters “see”+ genoem. En God het gesien dat dit goed is.+ 11 Toe het God gesê: “Laat die aarde gras voortbring, sowel as plante wat saad dra en vrugtebome wat vrugte dra met saad daarin, volgens hulle soorte.” En dit was so. 12 En die aarde het gras begin voortbring, sowel as plante wat saad dra+ en bome wat vrugte dra met saad daarin, volgens hulle soorte. Toe het God gesien dat dit goed is. 13 En dit het aand geword en dit het oggend geword: ’n derde dag.
14 Toe het God gesê: “Laat daar ligte+ in die hemel* wees om ’n skeiding tussen die dag en die nag te maak,+ en hulle sal as tekens dien vir seisoene en vir dae en vir jare.+ 15 Hulle sal as ligte in die hemel* dien om op die aarde te skyn.” En dit was so. 16 En God het die twee groot ligte gemaak, die groter lig om oor die dag te heers+ en die kleiner lig om oor die nag te heers, en ook die sterre.+ 17 God het hulle in die hemel* geplaas om op die aarde te skyn 18 en om in die dag en in die nag te heers en om ’n skeiding te maak tussen die lig en die duisternis.+ Toe het God gesien dat dit goed is. 19 En dit het aand geword en dit het oggend geword: ’n vierde dag.
20 Toe het God gesê: “Laat die waters wemel van lewende diere,* en laat vlieënde diere bo die aarde in die hemel* vlieg.”+ 21 En God het die groot seediere geskep, en al die lewende diere* wat in die waters beweeg en lewe, volgens hulle soorte, sowel as al die vlieënde diere, volgens hulle soorte. En God het gesien dat dit goed is. 22 Toe het God hulle geseën en gesê: “Wees vrugbaar en word baie en vul die waters van die see,+ en laat die vlieënde diere baie word op die aarde.” 23 En dit het aand geword en dit het oggend geword: ’n vyfde dag.
24 Toe het God gesê: “Laat die aarde lewende diere* volgens hulle soorte voortbring: mak diere, kruipende diere* en wilde diere van die aarde, volgens hulle soorte.”+ En dit was so. 25 En God het die wilde diere van die aarde volgens hulle soorte gemaak, sowel as die mak diere volgens hulle soorte en al die kruipende diere van die aarde volgens hulle soorte. En God het gesien dat dit goed is.
26 Toe het God gesê: “Laat ons+ mense maak na ons beeld,+ wat soos ons sal wees.*+ En laat hulle gesag hê oor die visse van die see en die vlieënde diere van die hemel en die mak diere en die hele aarde en al die kruipende diere wat op die aarde rondbeweeg.”+ 27 En God het die mens na sy beeld geskep, na God se beeld het hy hom geskep. Man en vrou het hy hulle geskep.+ 28 Verder het God hulle geseën, en God het vir hulle gesê: “Wees vrugbaar en word baie, vul die aarde+ en bewerk dit.+ Heers+ oor die visse van die see en die vlieënde diere van die hemel en al die lewende diere wat op die aarde rondbeweeg.”
29 Toe het God gesê: “Kyk, ek het vir julle al die plante op die hele aarde gegee wat saad dra en al die bome wat vrugte dra met saad daarin. Laat dit julle voedsel wees.+ 30 En aan al die wilde diere van die aarde en aan al die vlieënde diere van die hemel en aan alles wat op die aarde rondbeweeg en waarin daar lewe* is, het ek al die groen plante as voedsel gegee.”+ En dit was so.
31 Daarna het God alles gesien wat hy gemaak het, en dit was baie goed.+ En dit het aand geword en dit het oggend geword: ’n sesde dag.